കരിപ്പൂര് വിമാനദുരന്തത്തിന് ഒരു വര്ഷം തികഞ്ഞിട്ടും എങ്ങുമെത്താതെ റണ്വേ വികസനം കോഴിക്കോട്: ഇരുപത്തിയൊന്ന് പേരുടെ ജീവന് പൊലിഞ്ഞ കരിപ്പൂര് വിമാന ദുരന്തം നടന്നിട്ട് ഒരുവര്ഷം കഴിഞ്ഞിട്ടും അപകടത്തിന് കാരണമായ റണ്വേയുടെ പരിഷ്കരണം എങ്ങുമെത്തിയിട്ടില്ല. 2020 ആഗസ്റ്റ് ഏഴിനാണ് ദുബായില് നിന്നെത്തിയ എയര് ഇന്ത്യ എക്സ്പ്രസ് അപകടത്തില്പെട്ടത്. ഇന്ത്യയിലെ മൂന്ന് ടേബിള്ടോപ്പ് വിമാനത്താവളങ്ങളിലൊന്നായ കരിപ്പൂരില് വലിയ വിമാനങ്ങള് സുരക്ഷിതമായി ഇറങ്ങാന് റണ്വേയുടെ നീളം 2700ല് നിന്ന് 3500 മീറ്ററായി വര്ദ്ധിപ്പിക്കണമെന്ന് എയര്പോര്ട്ട് അതോറിറ്റി ഒഫ് ഇന്ത്യ 2017 ല് നിര്ദ്ദേശിച്ചിരുന്നു. ഇതിന് 485 ഏക്കര് ഭൂമി അക്വയര് ചെയ്യണം. കരിപ്പൂര് വിമാനത്താവള വികസനത്തിനായി ഭൂമി ഏറ്റെടുക്കാന് ഒരു ഡെപ്യൂട്ടി കളക്ടറുടെ നേതൃത്വത്തില് 12 ജീവനക്കാര് 2011 ജനുവരി മുതല് പ്രവര്ത്തിക്കുന്നുണ്ടെങ്കിലും ഒരു സെന്റ് ഭൂമി പോലും ഏറ്റെടുക്കാന് ഇതുവരെ കഴിഞ്ഞിട്ടില്ല.The post കരിപ്പൂര് വിമാനദുരന്തത്തിന് ഒരു വര്ഷം തികഞ്ഞിട്ടും എങ്ങുമെത്താതെ റണ്വേ വികസനം first appeared on MalayalamExpressOnline.